Protector RWS

Protector RWS er en fjernstyrt våpenstasjon. Produsent er Kongsberg Defence Systems som har overtatt produktet og videreutviklet det vesentlig fra den opprinnelige utvikleren som var Vinghøg. Protector har vært i produksjon siden desember 2002.Systemet er solgt til 24 land, over 23 000 er produsert og Protector RWS er markedsleder for denne typen fjernstyrte våpenstasjoner. Omtrent 18 000 av Protector RWS har gått til USA, majoriteten av disse gjennom CROWS II-programmet som startet i 2007. Flesteparten av disse er produsert i datterselskapet Kongsberg Protech Systems USA, beliggende øst for Pittsburgh i Pennsylvania.En fjernstyringskonsoll monteres inni kjøretøyet med en kontrollstikke og en skjerm. Skjermbilder fra kameraet eller kameraene som sitter montert koaksialt med våpenet overføres til konsollen, og operatøren kan styre våpenet rundt og avfyre det.
Protector-plattformen har også et omfattende treningsprogram/simulatorprogram utviklet av Kongsberg Defence Systems selv.


== Varianter ==


=== Oversikt ===
RWS = Remote weapon station. Fjernstyrt våpenstasjon.
RS = Remote station. Fjernstyrt stasjon.
RT = Remote turret. Fjernstyrt tårn med kanon.
Tallet bak benevnelsen indikerer relativ størrelse og vekt. (Eksempelvis veier RS2 60-80 kg, mens RT40 veier 2450 kg.)


=== Beskrivelse ===
Protector NM221
Den første utgaven for det norske Forsvaret. Ble brukt av norske styrker i Kosovo i 1999.
Protector M151
Opprinnelig utgave installert på de første Stryker brigadene. Senere oppgradert til E1: Block 1-versjon (forbedret termisk kamera) og E2: Block 2-versjon (forbedret stabilitet). Øvrige brukere har land-spesifikke konfigurasjoner av Protector M151E2.
Protector M153
Versjon for å møte kravene i CROWS II programmet. Blant annet økt ammunisjonskapasitet og røykgranatkastere fjernet til fordel for ballistisk beskyttelse.
Protector RWS naval (tidligere kalt Sea Protector)
En versjon til bruk på båter. Protector naval er en marinisert utgave av Protector M151. Plattformen kan modifiseres til å montere mange forskjellige våpen, men er hovedsakelig beregnet for mitraljøser. Av andre våpen den er testet med er blant annet missilsystemer som FGM-148 Javelin og Hellfire. RWS naval er beregnet for havnebeskyttelse og generelt beskyttelse av båter mot trusler. På større skip kan flere RWS-systemer kobles sammen og styres fra skipets Kamp-og-Bro systemer.
Protector RWS Low profile
En "komprimert" variant originalt utviklet for bruk på M1 Abrams for å gi vognkommandør bedre synsfelt.
Protector Lite
En lettvektsvariant for lettere våpen (5,56mm-12,7mm) og kjøretøyer.
C-UAS (Counter Unmanned Aerial System)
Anti-dronesystem utviklet sammen med Forsvarets forskningsinstitutt.
Protector MCT
Ubemannet tårn til pansrede personellkjøretøy. Kan utstyres med 30mm eller 40mm maskinkanon.
Protector RWS LW30
Variant med 30mm maskinkanon. Kan samtidig integreres med et koaksialt maskingevær og panservernmissil.


== Bruk i Norge ==


=== Sjøforsvaret ===
Våpenstasjonen ble testet i en lang periode rundt om i landet om bord på Sjøheimevernets SHV-102 Hvasser i Gyda-klassen.
I 2013 inngikk Forsvarets logistikkorganisasjon en kontrakt med Kongsberg Defence Systems om å utstyre alle norske kampfartøy med våpenstasjonen.I løpet av fire år skulle våpenstasjonene være på plass på alle marinens kampfartøy: Fregattene i Fridtjof Nansen-klassen, kystkorvettene i Skjold-klassen, minerydderfartøyene i Alta- og Oksøy-klassen og Stridsbåt 90N.Protector RWS naval ble første gang installert på et norsk fartøy i 2009 da fregatten KNM «Fridtjof Nansen» fikk fire våpenstasjoner før den dro på sin første piratjakt i Adenbukta.Logistikkfartøyet KNM «Maud» er også bestykket med RWS naval.


=== Hæren ===
M113 (Protector NM221)
Iveco LMV (PROTECTOR Lite)
Dingo APV (Protector nordic)
CV90 MkIIIb (Protector nordic)
Wisent 2 (Protector nordic)


== Våpen som kan installeres på Protector ==
M2 Browning maskingevær (12,7 mm)
FN MAG og varianter som M240 (7,62 mm)
FN Minimi og varianter som M249 (5,56 mm)
Mk 19 granatkaster (40 mm)
Heckler & Koch GMG granatkaster (40 mm)
XM307 Advanced Crew-Served Weapon,
FGM-148 Javelin panservernmissil
AGM-114 Hellfire panservernmissil fra en modifisert PROTECTOR


== Brukere ==

PROTECTOR er i bruk en rekke land:

 Norge på M113 (Protector NM221) og Iveco LMV (PROTECTOR Lite)
 USA på Stryker, M1 Abrams samt en rekke andre kjøretøy
 Canada på RG-31 og LAV VI stormpanservogn
 Australia på ASLAV PC
 Finland på Patria AMV
 Sveits på Piranha I
 Frankrike på Renault VAB
 Irland på Piranha III
 Portugal på Pandur II
 Slovenia på Patria AMV
 Tsjekkia på Iveco LMV
 Nederland på ARTEC Boxer
 Luxembourg på Dingo 2
 Storbritannia
 Sverige (fra 2012)
 Litauen På feltvogner av typen Oshkosh JLTV.
 Tyskland Droneforsvar montert på Boxer pansret personellkjøretøy.
 Danmark Montert på Piranha V pansret personellkjøretøy.
 Qatar Kongsberg skal levere fjernstyrte våpenstasjoner Protector RWS i tillegg til fjernstyrte tårn, såkalte Medium Caliber Turret (MCT) til 450 pansrede personellkjøretøy.


== Se også ==
Protector CROWS II: Et amerikansk våpenprogram basert på M151.


== Referanser ==


== Eksterne lenker ==
Artikkel om Protector RWS i Teknisk Ukeblad
Produktinformasjon og bilder (russisk)
Amerikansk artikkel fra 2003 om utviklingsprogrammet XM151 (engelsk)
The Stryker Remote Weapon System, by Capt. Cline (engelsk)